Euroopan halpalentoyhtiöt

Eurooppa on manner, jossa halpalentoyhtiöt ovat saaneet vahvan markkinaosuuden. Halpisyhtiöistä matkustajamäärillä mitattuna ensimmäinen on irlantilainen Ryanair ja kakkonen brittiläinen Easyjet. Yhtiöitä on kymmeniä, ja kaikki eivät ole kestäneet menossa mukana.

Ryanair
Ryanair on suomalaisille ehkä tutuin halpalentoyhtiö. Se lentää Tampereelta (TMP) suoraan Lontooseen (STN), Frankfurt-Hahniin (HHN), Milanoon (Bergamo), Osloon - Rygge-Moss(RYG), Edinburghiin (EDI) sekä Bremeniin (BRE).

Air Berlin
Air Berlin on Helsinkiin lentävä saksalainen halpalentoyhtiö. Se lentää Helsingistä Berliiniin (TXL) ja Düsseldorfiin. Sen toiminta poikkeaa sikäli muista, että sen lennoilla tarjoillaan ruokaa ja jatkolennot eteenpäin ovat mahdollisia.

Aer Lingus
Irlantilainen Aer Lingus lentää Helsingin ja Dublinin (DUB) välillä.

Blue1
SAS:n tytäryhtiö Blue1 ei ole halpalentoyhtiö sanan varsinaisessa merkityksessä, mutta sen edulliset lentotarjoukset ja laajahko reittivalikoima Helsingistä ovat tehneet siitä varteenotettavan vaihtoehdon sekä Suomen sisäisillä että Euroopan lennoilla. Ulkomaan reittikohteista mainittakoon esimerkkeinä Amsterdam, Ateena, Barcelona, Berliini, Lontoo ja Rooma.

Wizz Air
Wizz Air lentää kohteisiin ympäri Eurooppaa. Sen pääsolmukohdat sijaitsevat Puolassa, Unkarissa, Bulgariassa ja Romaniassa. Ensimmäinen Suomen-kohde on Turku, johon liikennöinti aloitettiin Gdanskista huhtikuussa 2008. Keväällä 2010 lentotarjonta laajenee Turusta Riikaan, Budapestiin ja Varsovaan. Tampere tulee yhtiön kohteeksi 12.6.2010, kun kahdesti viikossa lennettävä reitti Gdanskiin avautuu. Turku - Varsova reitti loppuu 29.5.2010.

Easyjet
Halpisjätti Easyjet lentää Helsingin ja Lontoon (Gatwick) väliä. Keväästä 2010 pääsee Easyjetin lennoilla myös Pariisiin ja Manchesteriin.

Lista halpalentoyhtiöistä
Uusia halpalentoyhtiöitä syntyy ja kuolee nopeasti Euroopassa. Tässä kuitenkin joitain suurimpia.

Discount airlines in Europe Compagnies aériennes à bas prix en Europe Goedkope vluchten binnen Europa Linii aeriene ieftine din Europa